Azok után, hogy a nagy nyugati diplomáciai ellenkezésre fittyet hányva a magyar kormány Budapestre hozta a Nemzetközi Beruházási Bankot, újabb orosz gyökerű bankok terveznek Orbánék ideköltöztetni. A Népszava információi szerint

ezúttal a volt KGST elszámoló és finanszírozó bankját, a moszkvai központú, 400 millió euró tőkével rendelkező Nemzetközi Gazdasági Együttműködési Banknak (IBEC) kínálna új, európai uniós székhelyet a magyar állam.

Eddig csak azt pedzegette a magyar kormány, hogy Magyarország csatlakozhat az IBEC-hez, most ennél jóval tovább menne a kabinet: itt adna otthont a banknak.

A két bank részvényesei részben ugyanazok, mindkettőben jelen vannak a kelet-közép-európai országok, illetve Vietnam és Mongólia is. Pénzügyi-politikai körökben változatlanul fejtörést okoz, hogy az oroszoknak tett gesztuson túl milyen érdeke fűződik Magyarországnak e pénzügyi vonal erősítéséhez

– írja a lap.

Kiemelt kép: 24.hu / Berecz Valter